
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδο- 
μικής ενότητας 15 «Καρπάθικα - Ηπειρώτικα» της πε¬ 
ριοχής «ΣΤΟΥΝΤΙΟ Α» του Δήμου Αμαρουσίου (Ν. Αττι¬ 
κής) και τροποποίηση του εγκεκριμένου ρυμοτομικού 
σχεδίου σε συνεχόμενη περιοχή του Ιδιου Δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων β (παρ. 1, 4, 5 και β), 7 
(παρ. 1,2 και 4) και 43 (παρ. 3) του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως το άρθρο 6 τροποποιή¬ 
θηκε με την παρ. 2 του άρθρου 8 του Ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, 
ρύθμιση συναφών θεμάτων και θεμάτων του Ταμείου Νο¬ 
μικών» (Α' 4) και η παρ. 3 του άρθρου 43 αντικαταστάθηκε 
με την παρ. 18 του άρθρου 8 του Ιδιου νόμου. 

2. Τις διατάξεις των άρθρων 3 και 70 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6, 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α' 210), όπως 
τροποποιήθηκαν με το άρθρο 13 (παρ. 1, 2, 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχετικές διατάξεις» 
(Α' 141) και το άρθρο 1 (παρ. 3, 4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την 103571/7467/17.12.1991 απόφαση του 
Υπουργού Περιβάλλοντος Χωροταξίας και Δημοσίων Έρ¬ 
γων «Έγκριση Γ ενικού Πολεοδομικού Σχεδίου (Γ .Π.Σ) του 
Δήμου Αμαρουσίου (Ν. Αττικής)» (Δ' 968). 

6. Την 92983/6655/1992 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 
15 «Καρπάθικα - Ηπειρώτικα» περιοχή «Στούντιο Α» του 
Δήμου Αμαρουσίου (Ν. Αττικής)». 


7. Την 92982/6654/1992 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Χαρακτη¬ 
ρισμός ως πυκνοδομημένου τμήματος της πολεοδομικής 
ενότητας 15 «Καρπάθικα - Ηπειρώτικα» περιοχή «Στού¬ 
ντιο Α» του Δήμου Αμαρουσίου (Ν. Αττικής)». 

8. Τις διατάξεις της παρ. 1 του άρθρου 19 του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας (Ο.Ε.Κ.) 
και άλλες διατάξεις» (Α' 113). 

9. Τις 25/1988, 112/1988, 112α/1988 και 13/1992 
γνωμοδοτήσεις του Δημοτικού Συμβουλίου Αμαρουσίου 
(Ν. Αττικής). 

10. Τις 15/συν. 31/1989 και 17/συν. 23/1992 γνωμο¬ 
δοτήσεις του Συμβουλίου Χωροταξίας, Οικισμού και Περι¬ 
βάλλοντος Νομαρχίας Ανατολικής Αττικής. 

11. Την 513/συν. 43η/1992 γνωμοδότηση του Κεντρι¬ 
κού Συμβουλίου Χωροταξίας, Οικισμού και Περιβάλλο¬ 
ντος. 

12. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(Α' 154), και το γεγονός ότι από τις διατάξεις αυτού του Δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

13. Την 27/1993 γνωμοδότηση του Συμβουλίου της 
Επικρατείας, με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται: 

α. το πολεοδομικό σχέδιο τμήματος της πολεοδομικής 
ενότητας 15 «Καρπάθικα - Ηπειρώτικα» περιοχή «Στού¬ 
ντιο Α» του Δήμου Αμαρουσίου (Ν. Αττικής) με Τον καθορι¬ 
σμό οικοδομήσιμων χώρων, οδών, πεζοδρόμων, κοινοχρή¬ 
στων χώρων - πρασίνου, χώρου πλατείας - παιδικής χα¬ 
ράς, πλατείας, βρεφονηπιακού σταθμού - νηπιαγωγείου, 
και 

β. η τροποποίηση του εγκεκριμένου ρυμοτομικού σχε¬ 
δίου σε συνερχόμενη περιοχή του ίδιου Δήμου με την με¬ 
τατόπιση της ρυμοτομικής γραμμής της Λεωφόρου Δημο¬ 
κρατίας (Πεντέλης), 

όπως οι παραπάνω ρυθμίσεις (ραίνονται στα δύο (2) σχε¬ 
τικά χρωματισμένα πρωτότυπα διαγράμματα σε κλίμακα 
1:1000, που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 6414/1993 

πράξη του και που αντίτυπά τοςυ σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Η περιοχή, της οποίας το πολεοδομικό σχέδιο εγκρίνε- 
ται με το άρθρο 1 του παρόντος, υπάγεται στην εισφορά 
σε γη των παραγράφων 4 και επόμενες του άρθρου 8 του 
Ν. 1337/1983. 

Άρθρο 3 

ΕγκρΙνεται, όπως διατυπώνεται στα επόμενα άρθρα, ο 
πολεοδομικός κανονισμός παραπάνω περιοχής, της 
οποίας το πολεοδομικό σχέδιο εγκρίνεται με την παρ. α 
του άρθρου 1 του Παρόντος. 

Άρθρο 4 

1. Στα οικοδομικά τετράγωνα ή στα τμήματα οικοδομι¬ 
κών τετραγώνων που περικλείονται με διπλή διακεκομένη 
μαύρη γραμμή και χαρακτηρίζονται με το στοιχείο Κ στα 
σχετικά διαγράμματα, επιτρέπεται η χρήση Πολεοδομικού 
Κέντρου, όπως προσδιορίζεται με το άρθρο 4 του από 
23.2.1987 Π. Δ/τος (Δ' Ιββ). 

2. Στους λοιπούς οικοδομήσιμους χώρους επιτρέπεται 
η χρήση αμιγούς κατοικίας, όπως προσδιορίζεται από το 
άιρθρο 2 του Ιδιου ως άνω Π. Δ/τος και ειδικότερα: 

- κατοικία 

- εμπορικά καταστήματα που εξυπηρετούν καθημερι¬ 
νές ανάγκες των κατοίκων της περιοχής, συνολικής επι- 
φανεΐας 50 τ.μ. ανά αυτοτελή ιδιοκτησία 

- κτίρια εκπαίδευσης 

- θρησκευτικοί χώροι 

- κτίρια κοινωνικής πρόνοιας 

- αθλητικές εγκαταστάσεις 

- πολιτιστικά κέντρα (και εν γένει πολιτιστικές εγκατα¬ 
στάσεις). 

Άρθρο 5 

Στο πρόσωπο των οικοπέδων, οικοδομημένων ή μη, που 
βρίσκονται στην περιοχή της οποίας εγκρίνεται το πολεο¬ 
δομικό αχέδιο, επιβάλλεται προκήπιο πλάτους τεσσάρων 


(4) μέτρων, όπως φαίνεται στα σχετικά διαγράμματα. 

Άρθρο 6 

Τα ελάχιστα όρια εμβαδοΰ και προσώπου, καθώς και οι 
λοιποί όροικαι περιορισμοί δόμησης των οικοπέδων καθο¬ 
ρίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ. μέτρα υπό τις 
προϋποθέσεις ότι: 

α) στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50) τ.μ. 
και ελάχιστη πλευρά πέντε (5) μέτρα και 

β) τα οικόπεδα να μην δημιουργήθηκαν από κατάτμηση 
που έγινε κατά παράβαση των διατάξεων του από 
22.Θ.1983 Π. Δ/τος (Δ' 284). 

2. α) Μέγιστο ποσοστό κάλυψης των οικοπέδων: σαρά¬ 
ντα τοις εκατό (40%) της επκρανείας τους. 

β) Επιβάλλεται διάσπαση του όγκου των κτιρίων με τον 
πλήρη διαχωρισμό τους, όταν προκύπτει επιφάνεια μεγα¬ 
λύτερη των 300 τ.μ. 

3. Συντελεστής δόμησης: έξι δέκατα (0,6). 

4. Μέγιστο επιτρεπόμενο ύψος των ανεγερθησομένων 
κτιρίων: οκτώ μέτρα και πενήντα εκατοστά του μέτρου 
(8,50 μ). 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 5 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΛΣ 
ΚΛΙΔΗΜ. ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

